Malé Hincovo pleso

Malé Hincovo pleso (poľ. Mały Hińczowy Staw, nem. Kleiner Hinzensee, maď. Kis-Hincó-tó) je pleso v Mengusovskej doline na hornom stupni Satanej dolinky, pod prahom Hincovej kotliny vo Vysokých Tatrách. Má rozlohu 2,22 ha, maximálnu hĺbku 6,4 m a nachádza sa v nadmorskej výške 1 923 m n. m.. Názov Názov Malého Hincovho plesa i okolitých Hincových ôk je odvodený od názvu Veľkého Hincovho plesa. Pravdepodobne, vyplýva z mena Hinco, t.j. Ignác. Ten, podľa ľudových povestí, mal v okolí plesa pásť ovce. Ponúka sa aj iné vysvetlenie. Je z čias, kedy baníci - haviari (hincovia) hľadali v tatranských dolinách zlato. Vynára sa aj predstava, že Hinco bol tajomný trpaslík, ktorý pomáhal baníkom pri dolovaní zlata. Hinco, možno, mohlo byť priezvisko muža, ktorý tu voľakedy hľadal zlatú rudu. V slovenskom menoslove je veľa rodov, ktoré dnes používajú toto meno. Turistika Na juh sa otvára Mengusovská dolina, ktorou sa v turistickej sezóne dostaneme k okám i samotnému Veľkému Hincovmu plesu po modrej značke od Popradského plesa za 1,5 hodiny. Vrátiť sa možno rovnakou cestou alebo pokračovať cez Vyšné Kôprovské sedlo a Hlinskú dolinu do Kôprovej doliny. Referencie Iné projekty Commons ponúka multimediálne súbory na tému Malé Hincovo pleso Externé odkazy Tatranské plesa Online Poloha na turistickej mape